Direktør ved Kon-Tiki Museet, Maja Bauge Foto: Cornelius Poppe / Scanpix

Slik åpner brevet stilet til ærede fru Bauge, på det som ville vært Heyerdahls fødselsdag nummer hundre.

– Arven etter denne fremragende forskeren, oppdagelsesreisende og humanisten er uvurderlig eiendom for hele menneskeheten, skriver Russlands president Vladimir Putin.

Les hele brevet i bunnen av saken!

Brevet fortsetter slik:

– I Russland husker vi Thor Heyerdahl som en virkelig venn, som gjorde mye for å utvikle det norsk-russiske forholdet.

I brevet berømmer den russiske presidenten Heyerdahls innsats under andre verdenskrig og innsatsen for å frigjøre Nord-Norge fra nazistenes okkupasjon.

Russisk venn og kollega

Putin peker også på at den berømte legen og biologen Yuri Aleksandrovich Senkevich deltok i Ra-ekspedisjonene og var Heyerdahls nære venn og kollega, gjennom flere år.

Undertegnet: Ærbødigst V. Putin.

Direktør ved Kon-Tiki Museet, Maja Bauge, sier til NRK at hun ble veldig glad for brevet.

– Jeg ble veldig rørt og veldig glad. Det kom to stykker fra den russiske ambassaden og leverte brevet som var oversatt til både engelsk og norsk, sier Bauge.

Hun forteller at det ikke er første gang Kon-Tiki-museet får brev fra mektige personer.

– Vi får faktisk en del brev fra statsledere og presidenter. Men det var jo spesielt med Putin. Jeg synes det er imponerende at han tar seg tiden til det.